# Associació Espanyola de Pediatria d'Atenció Primària

L'Associació Espanyola de Pediatria d'Atenció Primària o abreujat AEPap es constitueix com una Federació d'Associacions de Pediatres que treballen en atenció primària, de caràcter científic i professional, sense finals lucratius. El marc normatiu de la formació en pediatria es troba recollit al Programa formativo de la especialidad de Pediatría y sus Áreas Específicas publicat al BOE el 2006.
L'Associació Espanyola de Pediatria d'Atenció Primària neix formalment el 20 de maig de 2000 i s'organitza com a Federació d'Associacions i podrà federar-se al seu torn amb altres Associacions o Federacions d'objectius i funcions anàlogues. En l'actualitat, la AEPap és una Secció de l'Associació Espanyola de Pediatria (AEP). L'associació ha elaborat programes de formació com el de «L'Àrea de Capacitació Específica en Pediatria d'atenció primària», per tal de desenvolupar i adaptar el programa de formació de l'especialitat al perfil del pediatre d'atenció primària.
Els grups de treball de l’AEPap han dissenyat estudis de gran qualitat dels quals els resultats s'han publicat a escala internacional. En alguns d'aquests estudis es destaca que entre els professionals que ocupen places de pediatria d'atenció primària, a Espanya, hi ha un home per cada tres dones i prop de la meitat supera els cinquanta anys, sent major aquesta proporció entre els homes. També s'observen diferències importants entre comunitats autònomes. La meitat dels professionals se sent satisfet amb el seu treball i l'altra meitat se sent estressat i/o desmotivat. Se senten més satisfets a Aragó, Múrcia i Astúries i menys a Castella-la Manxa, Canàries i Andalusia.
Amb motiu de la commemoració del Dia Internacional del Nen amb Càncer, juntament amb la Federació Espanyola de Pares de Nens amb Càncer (FEPNC), l'Associació Espanyola de Pediatria (AEP) i la Societat Espanyola d’Hematologia i Oncologia Pediàtrica (SEHOP), l'associació va publicar el «Guía de Detección Temprana al Cáncer en Niños y Adolescentes», un guia de detecció precoç del càncer. L'AEPAP va rebre el 2008 el «Premi a la Transparència», pel projecte Revista electrónica: Evidencias en Pediatría, una revista gratuïta de pediatria, elaborada per pediatres membres del Grupo de Trabajo de Pediatría Basada en la Evidencia, destinada a facilitar informació que pugui servir d'ajuda a altres professionals en la seva pràctica clínica.

## Referències

* ↑ Associació conforme a la Llei Orgànica 1/2002 de 22 de març, reguladora del dret d'associació i altres normes complementàries
* ↑ «Orden SCO/3148/2006, de 20 de septiembre, por la que se aprueba y publica el programa formativo de la especialidad de Pediatría y sus Áreas Específicas». BOE, Núm. 246, 14-10-2006, pàg. 35657-35661.
* ↑ Morell Bernabé, JJ. «Diez años de AEPap. Parte I: Nosotros somos quien somos...». Revista Pediatría Atención Primaria, Núm. 12, 2010, pàg. 157-164 [Consulta: 2 febrer 2016].
* ↑ Aurrecoecheaa, Begoña Domínguez; Valdivia Jiménez, Carlos «La pediatría de atención primaria en el sistema público de salud del siglo XXI. Informe SESPAS 2012». Gaceta Sanitaria. Sociedad Española de Salud Pública y Administración Sanitaria (SESPAS, Vol. 26. Supl. 1, 3-2012, pàg. 82-87. DOI: 10.1016/j.gaceta.2011.08.004. ISSN: 0213-9111 [Consulta: 3 febrer 2016].
* ↑ Pérez Porcuna, Xavier M. «Recerca clínica en la pediatria d’atenció primària». Butlletí de la Societat Catalana de Pediatria, Vol. 73, 2013, pàg. 5-7 [Consulta: 2 febrer 2016].
* ↑ Díaz-Vázquez, C.; Torregrosa-Bertet, MJ.; Carvajal-Urueña, I.; Cano-Garcinuño, A.; Fos-Escriva, E.; García-Gallego, A. et al. «Accuracy of ImmunoCAP Rapid in the diagnosis of allergic sensitization in children between 1 and 14 years with recurrent wheezing: The IReNE study». Pediatr Allergy Immunol, Vol. 20, 2009, pàg. 601-609. DOI: 10.1111/j.1399-3038.2008.00827.x.
* ↑ Sánchez Díaz, M. D.; García Vera, C. «La encuesta "PAPE": panorámica de la Pediatría de Atención Primaria en nuestro país». Revista Pediatría Atención Primaria [Madrid], Vol. 15, Supl. 23, 2013. DOI: 10.4321/S1139-76322013000300004. ISSN: 1139-7632 [Consulta: 3 febrer 2016].
* ↑ «Detecció precoç del Càncer». Associació AFANOC. Arxivat de l'original el 2016-02-03. [Consulta: 2 febrer 2016].
* ↑ «Especial Premios a la Calidad». Boletín de noticias de la D.G. Agencia de Calidad del Sistema Nacional de Salud. Ministerio de Sanidad, Asuntos Sociales e Igualdad, Vol. 2, Vol. 2 (Boletín especial con motivo de los Premios a la Calidad en el Sistema Nacional de Salud 2008), 2008 [Consulta: 3 febrer 2016].

## Enllaços externs

* Associacio Espanyola de Pediatria d'Atencio Primaria